b'\n_START_ARTICLE_\nMarty\n_START_SECTION_\nHandling\n_START_PARAGRAPH_\nMarty Piletti er en litt overvektig slakter p\xc3\xa5 34 \xc3\xa5r som bor sammen med sin mor i The Bronx. Marty er godmodig, men samtidig sosialt klosset og f\xc3\xa5r stadig h\xc3\xb8re fra venner og familie at han burde finne seg en kone. Han er ikke uinteressert i kvinner, men er blitt motl\xc3\xb8s p\xc3\xa5 grunn av en del uhell p\xc3\xa5 kj\xc3\xa6rlighetsfronten, og har derfor begynt \xc3\xa5 sl\xc3\xa5 seg til ro med ungkarstilv\xc3\xa6relsen. En dag treffer han imidlertid en kvinne som han trives med, men motarbeides b\xc3\xa5de av sin mor og av sine venner som ikke har s\xc3\xa6rlige h\xc3\xb8ye tanker om henne.\n_START_SECTION_\nPriser\n_START_PARAGRAPH_\nFilmen ble bel\xc3\xb8nnet med fire Oscar (beste film, regiss\xc3\xb8r, mannlige hovedrolle og manus), en Golden Globe (beste dramafilm) og to BAFTA (beste utenlandske mannlige og kvinnelige hovedrolle). Den vant Gullpalmen ved Filmfestivalen i Cannes. Andre priser inkluderer en fra Writers Guild of America, en fra Directors Guild of America, to fra National Board of Review, to fra New York Film Critics Circle Awards og Bodilprisen.'